રાજકોટમાં ATM તોડી રોકડની ચોરી કરવા માટે છેલ્લા ૧૫ દિવસમાં ૫ વખત પ્રયાસ કરનાર બે શખ્સને પોલીસે ઝડપી પાડ્યા છે, ગત રાત્રે કુવાડવા પોલીસે બેડી પાસેથી પોપટપરાના બે શખ્સોને રિક્ષા સાથે ઝડપી પાડ્યા હતા, મળતી માહિતી અનુસાર પોલીસ પેટ્રોલીંગમાં હતી ત્યારે બેડી ગામે મારવાડી કોલેજની પાસે બેન્ક ઓફ ઇન્ડિયાના એટીએમની બહાર રિક્ષામાં બે શંકાસ્પદ શખ્સો ધનજી ઉર્ફે ધનો દેવજીભાઈ દેગામા અને રાહિલ દોસ્તમામદભાઈ કટિયા છરી અને ગેસ કટર સાથે મળી આવ્યા હતા, જેની પોલીસે આગવી ઢબે પુછપરછ કરતા તેઓ એટીએમ તોડવા આવ્યા હોવાનું કબુલ્યુ હતું, સાથે જ આ શખ્સો છેલ્લા ૧૫ દિવસથી આ એટીએમ સહિત ૫ એટીએમ તોડવાનો પ્રયાસ કરી ચુક્યા હોવાનું કબુલ્યુ હતું, જો કે આ શખ્સોને એક પણ એટીએમ તોડવામાં સફળતા મળી નથી, પોલીસે આરોપીઓ સામે ગુનો નોંધી વધુ તપાસ હાથ ધરી છે.